Hans Arentz (prest)

Hans Arentz (født 24. august 1713 i Stadsbygd i Trondhjems stift, død 26. august 1790 i Øyestad) var en norsk prest. Han var sønn av Hans Petersøn Arentz (1670–1720), sogneprest i Stadsbygd, og Susanne Schreuder (1675–1742). Hans Arentz vokste opp hos sin stefar Michael Stub, som overtok prestekallet etter farens død. Hans bror, Frederik Arentz, var biskop i Bergen. Hans Arentz ble i 1732 dimmittert fra  katedralskolen i Bergen til Københavns Universitet der han avla teologisk eksamen i 1735. To år seinere ble han kapellan hos stefaren i Stadsbygd, og i 1737 overtok han prestekallet. I 1743 ble han sogneprest til Jelsø i  Christansand Stift og i 1747 prost i  Ryfylke. Fra 1767 til 1782 var han sogneprest i Stavanger domkirke. Han avsluttet sin prestegjerning som sogneprest til Øyestad.

Verk 
 Beskrivelse over Stavanger Amt i Norge. I. Deel (København, 1779). Utgitt anonymt.

Referanser 

Norske lutherske prester
Personer fra Trondheim kommune